als_Latn dik_Latn sag_Latn
Fakulteti I AgroBiznesit
Fakulteti Agrobiznesit është njësi akademike e Universitetit Publik “Haxhi Zeka” Pejë nga viti 2012 Trajtohet si institucion publik i shkollimit të lartë,i cili aktualisht organizon dhe zhvillon studime universitare themelore dhe pretendon që në të ardhmen, pasi të diplomojë gjenerata e parë, të vijojë me studime të nivelit me të avancuar duke aftësuar kuadro të reja profesionale dhe shkencore.
Fakulteti është i vendosur në Pejë, konkretisht në ndërtesën e ish garnizonit ushtarak (FSK). Kjo njësi akademike e shfrytëzon një pjesë të kësaj ndërtese ( katin e dytë ku janë katër salla mësimore, dhe amfiteatër kur është e nevojshme) ndërsa ushtrimet mbahen në hapësirat e IBK laboratorët janë të nivelit regjional dhe Evropian me kushte të mira dhe hapësirat tjera që janë të lidhura për bibliotekën universitare.
Aktualisht hapësirat janë adekuate dhe të mjaftueshme për të përballuar numrin aktual të studentëve. Gjithsesi janë krijuar edhe segmentet e Administratës dhe zyrës së Dekanatit që garantojnë proces të menaxhimit cilësor dhe efektiv në institucion.
Konstatojmë se në të ardhmen e afërt do të punohet në drejtim të kompletimit të bibliotekës si në planin hapësinor ashtu edhe në atë të pasurimit të fondit të librave. Thënë me kompetencë hapësirat për këtë fakultet janë të mjaftueshme për këtë fazë studimesh por jo edhe për synimet për të ardhmen.
Procesi mësimor zhvillohet në pjesën e hapësirave të cilat janë të dhëna në raportin qendror të vet- vlerësimit. Në bazë të numrit të studentëve dhe hapësirë në dispozicion, mesatarisht çdo studenti në fakultet i takojnë mbi 2 m², që është në përputhje me standardet të kërkuara.
Aktualisht e vlerësojmë si përparësi të njësisë akademike ekzistimin e hapësirave të mjaftueshme në krahasim me numrin e studentëve.
Ndër sfidat e ardhshme të këtij institucioni mbetet integrimi i përhershëm i Institutit Bujqësor të Kosovës – Institutit Bioteknologjik për punë praktike dhe shkencore dhe deri atëherë në bazë të Marrëveshjes së Mirëkuptimin me MBPZHR do të shfrytëzohen hapësirat e saja. Përparësi konsiderohet ekzistimi i klasave të vogla për zhvillim të mësimit në grupe më të vogla të cilat gjithashtu mundësojnë realizmin e plotë të plan – programit mësimor.
als_Latn als_Latn als_Latn als_Latn als_Latn als_Latn als_Latn als_Latn